Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2019.gada 14.februāra sēdē,

protokols Nr.7

Iepirkuma procedūras

“Par tramvaju “Škoda 15T” rezerves daļu piegādi”

Identifikācijas Nr.RS/2019/3

**NOLIKUMS**

**Rīga**

**2019**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – tramvaju “Škoda 15T” rezerves daļu iegāde saskaņā ar Pasūtītāja izstrādāto tehnisko specifikāciju.
	2. Iepirkuma veids – atklāta iepirkuma procedūra saskaņā ar Pasūtītāja Iepirkuma nolikumu.
	3. Iepirkuma paredzamā līguma cena – 409 249,00 EUR, neieskaitot PVN.
3. **Iepirkuma identifikācijas numurs:** Iepirkuma identifikācijas numurs - RS/2019/3.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Rūta Šmite, tel. +371 67104863, e-pasts – ruta.smite@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama. Viens komersants, neatkarīgi no tā, vai tas piedalās iepirkuma procedūrā atsevišķi vai piegādātāju apvienības sastāvā, drīkst iesniegt tikai vienu piedāvājumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/.
	2. Klātienē uz vietas: Rīgā, Vestienas ielā 35, pirms tam informējot par ierašanos pa tel. +371 67104863 vai e-pastu: ruta.smite@rigassatiksme.lv.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Piedāvājumā iekļautajiem dokumentiem jābūt parakstītiem, cauršūtiem un ar sanumurētām lapām. Piedāvājuma sākumā aiz titullapas obligāti jāietver satura rādītājs, aiz kura seko visi pārējie piedāvājuma dokumenti satura rādītājā norādītajā secībā.
	4. Pretendentam piedāvājums jānoformē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.
	5. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	6. Piedāvājumu grozīšanas vai atsaukšanas kārtība:
		1. Pretendenti pirms piedāvājuma iesniegšanai noteiktā termiņa beigām, var savos iesniegtajos piedāvājumos izdarīt izmaiņas, norādot uz aploksnes - “Grozījumi piedāvājumā iepirkuma procedūrai “Par tramvaju “Škoda 15T” rezerves daļu piegādi”.
		2. Pretendenti, pirms piedāvājuma iesniegšanai noteiktā termiņa beigām, var savus iesniegtos piedāvājumus atsaukt, paziņojot par to iepirkuma komisijai rakstiski.
	7. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
	8. Tehniskais piedāvājums un finanšu piedāvājums iesniedzams arī uz datu nesēja MS Word vai MS Excel formātos. Datu nesējs ir jāievieto 8.9.punktā minētajā aploksnē (slēgtā kastē – pēc nepieciešamības). Oficiāls raksturs ir tikai iepirkuma procedūras piedāvājuma dokumentam papīra formā.
	9. Pretendenti iesniedz piedāvājuma vienu oriģinālu, norādot “ORIĢINĀLS” un vienu kopiju, norādot “KOPIJA”. Piedāvājuma dokumenti jāievieto slēgtā aploksnē, uz kuras jānorāda:

RP SIA “Rīgas satiksme”,

Juridiskā adrese: Rīgā, Kleistu ielā 29, LV-1067

Biroja adrese: Rīgā, Vestienas ielā 35, LV-1035

Piedāvājums iepirkuma procedūrai “Par tramvaju “Škoda 15T” rezerves daļu piegādi”

Identifikācijas Nr.RS/2019/3

Neatvērt pirms 2019.gada 26.februāra plkst.14:00

Pretendenta nosaukums un adrese.

1. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz RP SIA “Rīgas satiksme” sekretariātā, Rīgā, Vestienas ielā 35, 1.stāvā, līdz 2019.gada 26.februārim plkst.14:00.
	2. Sagatavojot piedāvājumu, pretendents ievēro, ka Pasūtītājs nesedz nekādus izdevumus, kas pretendentiem ir radušies saistībā ar piedāvājuma sagatavošanu un iesniegšanu.
	3. Iepirkuma procedūras piedāvājumi tiek atvērti piedāvājumu atvēršanas sēdē 2019.gada 26.februārī plkst. 14:00, RP SIA “Rīgas satiksme” konferenču zālē, Rīgā, Vestienas ielā 35 un tajā var piedalīties visas ieinteresētās personas.
	4. Uzsākot piedāvājumu atvēršanas sēdi, klātesošajiem paziņo Iepirkumu komisijas (turpmāk – komisija) sastāvu.
	5. Atvēršanas sēdē esošās personas, izņemot komisijas locekļus, reģistrējas komisijas sagatavotajā reģistrācijas lapā, kurā norāda juridiskās personas nosaukumu, adresi, e-pasta adresi, un tālruņa numuru, kā arī klātesošā pārstāvja vārdu, uzvārdu un amatu. Ja pretendents ir fiziskā persona, norāda vārdu, uzvārdu, adresi, e-pasta adresi, tālruņa numuru.
	6. Komisija atver pretendentu piedāvājumus to iesniegšanas secībā.
	7. Pēc katra piedāvājuma atvēršanas tiek nosaukts pretendents, un finanšu piedāvājumā ietvertā informācija.
	8. Pēc katra piedāvājuma atvēršanas un minēto ziņu nosaukšanas visi komisijas locekļi parakstās uz finanšu piedāvājuma.
	9. Pretendentu iesniegto piedāvājumu atvēršanas norise, kā arī visas nosauktās ziņas tiek fiksētas piedāvājumu atvēršanas sēdes protokolā un audio ierakstā.
	10. Pēc visu piedāvājumu atvēršanas piedāvājumu atvēršanas sēdes atklātā daļa tiek slēgta, un turpmāko piedāvājumu izvērtēšanu komisija veic slēgtās sēdēs.
2. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
3. **Piedāvājuma sastāvs**
	1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 19.punktā noteiktajām prasībām;
		3. finanšu piedāvājuma, kas sagatavots saskaņā ar nolikuma 20.punktu atbilstoši 3.pielikuma prasībām;
4. **Piedāvājuma apjoms**
	1. Piedāvājums jāiesniedz par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Piegādātājam jāveic tramvaju “Škoda 15T” rezerves daļu piegāde (turpmāk – Prece), kura atbilst prasībām, kas noteiktas iepirkuma procedūras nolikumā.
	2. Preces specifikācija ir norādīta Tehniskajā specifikācijā (1.pielikums).
	3. Piegādes kārtība - Prece jāpiegādā saskaņā ar Iepirkuma līguma projektā (4.pielikums) norādīto kārtību.
	4. Piegādes termiņš – Preces piegādes termiņi ir norādīti Tehniskajā specifikācijā (1.pielikums).
	5. Piegādes vieta – Pasūtītāja struktūrvienības Rīgas pilsētas teritorijā.
2. **Tehniskā specifikācija**
	1. Prasības Precei un citas prasības, kas jānodrošina iepirkuma līguma izpildes laikā norādītas nolikuma 1.pielikumā „Tehniskā specifikācija” un 4.pielikumā „Iepirkuma līguma projekts”. Pretendents ir tiesīgs piedāvāt tikai tādas rezerves daļas, kuru atbilstību apstiprinājis transportlīdzekļa ražotājs (Škoda), piešķirot savu marķējumu (orģinālās rezerves daļas). Nepieciešamības gadījumā, detalizētāku informāciju par Preci iespējams saņemt, sazinoties ar Tehniskās daļas vadītāju Sarmi Svili, telefons: 67104715, e-pasts: sarmis.svilis@rigassatiksme.lv.
3. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
	3. Līguma darbības laiks – līdz līguma nosacījumu izpildei.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta pirmās daļas 1., 2. 3., 6. un 7.punktā noteiktie pretendentu izslēgšanas noteikumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām:**
	1. Pretendentam iepriekšējo 3 (trīs) gadu periodā ir ne mazāk kā viena gada pieredze transportlīdzekļu rezerves daļu piegāžu veikšanā.
	2. Pretendenta rīcībā ir rīcībā ir kvalificēts darbinieks, kuram iepriekšējo 3 (trīs) gadu laikā ir vismaz 1 (viena) gadu pieredze transportlīdzekļu rezerves daļu piegāžu organizēšanā un kurš tiks iesaistīts Iepirkuma līguma izpildē.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs par Sabiedrisko pakalpojumu sniedzēju iepirkuma likuma 48.panta pirmās daļas 2. un 3.punktā minētajiem izslēgšanas nosacījumiem pārbaudīs par pretendentu pieejamo informāciju publiskās datubāzēs. Par Sabiedrisko pakalpojumu sniedzēju iepirkuma likuma 48.panta pirmās daļas 1., 6. un 7.punktā minētajiem izslēgšanas nosacījumiem, pretendentam ir pienākums iesniegt izziņas vai citus dokumentus, kas apliecina izslēgšanas nosacījumu neesamību. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	2. Kopā ar piedāvājumu pretendentam jāiesniedz šādi “Pretendentu dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
		3. Pretendentam jāiesniedz informācija par pretendenta pieredzi transportlīdzekļu rezerves daļu piegādēs atbilstoši nolikuma 18.1.punktam, pēc šādas tabulas un vismaz 3 atsauksmes no tabulā norādītajiem lielākajiem pasūtītājiem (ja pasūtītāju skaits ir mazāks kā 3, tad atsauksmes iesniedz no visiem pasūtītājiem), kas apliecina tabulā norādīto informāciju:

|  |  |  |  |  |  |
| --- | --- | --- | --- | --- | --- |
| Nr. | Piegādes priekšmets | Līguma izpildes gads | Līguma apjoms (EUR) | Pasūtītājs, piegādes adrese | Pasūtītāja atbildīgā personas, amats, telefons |
|  |  |  |  |  |  |

Par rezerves daļu piegādi, kur Pasūtītājs ir bijis RP SIA “Rīgas satiksme”, pretendentam atsauksmi nav jāsniedz.

* + 1. Pretendenta darbinieka, kas tiks iesaistīti Iepirkuma līguma izpildē, kvalifikāciju apliecinoši dokumenti (CV, kurā jānorāda informācija par organizētajām transportlīdzekļu rezerves daļu piegādēm), kas apliecina darbinieka pieredzi transportlīdzekļu rezerves daļu piegādes organizēšanā atbilstoši Nolikuma 18.2.punktam:
	1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
1. **Finanšu piedāvājums**

20.1. Finanšu piedāvājums, kas jāsagatavo saskaņā ar Finanšu piedāvājuma formu (3.pielikums). Finanšu piedāvājumā norādītajās cenās ietilpst: Preces vērtība, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar piegādes līguma izpildi saistītās izmaksas.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, t.sk., iepirkumu procedūras nolikuma 3.pielikumā noteiktajām finanšu piedāvājuma sastāvdaļām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	5. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	6. Attiecībā uz pretendentu, kas atbilst nolikuma prasībām, kura finanšu piedāvājums ir atbilstošs iepirkuma procedūras dokumentos noteiktajām prasībām un kuram atbilstoši piedāvājumu izvērtēšanas kritērijam būtu piešķiramas līguma slēgšanas tiesības, iepirkuma komisija veic pretendenta kvalifikācijas pārbaudi.
	7. Pretendentu kvalifikācijas pārbaudes laikā komisija noskaidro pretendenta kvalifikāciju un atbilstību paredzamā iepirkuma līguma izpildes prasībām. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
2. **Piedāvājuma izvēles kritērijs**
	1. Pretendentu piedāvājumi tiek vērtēti pēc pretendentu iesniegtā finanšu piedāvājuma, izvēloties piedāvājumu ar viszemāko cenu.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz puse Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 21.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti triju darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **PIELIKUMI**

1. pielikums – Tehniskā specifikācija

2. pielikums – Pieteikuma vēstule

3.pielikums – Finanšu piedāvājuma forma

4.pielikums – Iepirkuma līguma projekts

Iepirkuma komisijas priekšsēdētāja

RP SIA “Rīgas satiksme”

Administratīvo resursu pārvaldības direktore

\_\_\_\_\_\_\_\_\_\_\_\_\_\_\_\_\_\_ E.Epalte - Drulle

Rīgā, 2019.gada 14.februārī

1.pielikums

Iepirkuma procedūras nolikumam

“Par tramvaju “Škoda 15T” rezerves daļu piegādi”

identifikācijas Nr. RS/2019/3

**TEHNISKĀ SPECIFIKĀCIJA**

 **“Škoda 15T rezerves daļas”**

|  |  |  |  |  |
| --- | --- | --- | --- | --- |
| **Nr.** | **Produkcijas nosaukums** | **Detaļas kataloga Nr.** | **Orientējošais daudzums** | **Piegādes termiņš (no līguma noslēgšanas brīža)** |
| 1 | Vadības dators RRCPU-4/901 (AMIT) | Škoda 82024795 | 2 | 1 gab. - 60 dienas 1 gab. 120 dienas |
| 2 | Akumulatoru lādētājs NBT-2412 (Škoda Electric 65002292) | Škoda 82029399 | 4 | 2 gab. - 60 dienas 2 gab. 120 dienas |
| 3 | Videokamera ārējā labā A209FD/A (AMIT) | Škoda 82025887 | 3 | 60 dienas |
| 4 | Informatīvais panelis sānu EM GM 2.5TG T15-12-Riga (EM TEST) | Škoda 82024173 | 5 | 2 gab. - 60 dienas 3 gab. 120 dienas |
| 5 | Vilces akumulatoru atvienošanas slēdzis E-1073-1233-922-120A-S462 (E-T-A) | Škoda 82029756 | 3 | 60 dienas |
| 6 | Drošinātājs 1000VDC/40A/ PT22 40A (melns) (OES LETOHRAD) | Škoda 82000310 | 10 | 5 gab. - 90 dienas 5 gab. - 150 dienas |
| 7 | Drošinātājs 1000VDC/16A PT22 16A (pelēks) (OES LETOHRAD) | Škoda 82000306 | 20 | 10 gab. - 90 dienas 10 gab. - 150 dienas |
| 8 | Varistors B72280 B421 K1 SIOV-B80 K680 (SIEMENS Q69X 4356) | Škoda 82002591 | 6 | 3 gab. - 60 dienas 3 gab. - 120 dienas |
| 9 | Bremžu uzlika (DAKO-CZ- 243 300) | Škoda 82023482 | 1951 | 500 gab. - 20 dienas. 500 gab. - 80 dienas 500 gab. - 140 dienas 451 gab. - 200 dienas |
| 10 | Pantogrāfa grafīta plāksne (STEMMANN-TECHNIK 3396) | Škoda 82027295 | 70 | 35 gab. - 180 dienas 35 gab. - 270 dienas |
| 11 | Vadība un rokturis EC 607150 (Škoda Electric a.s.) | Škoda 82029392 | 3 | 150 dienas |
| 12 | Gaisa filtrs (FAIVELEY 9085204) | Škoda 82027391 | 50 | 15 gab. - 120 dienas. 15 gab. - 180 dienas 20 gab. - 210 dienas |
| 13 | Gaisa filtrs 890x538x437 (FAIVELEY 9086921) | Škoda 82027299 | 100 | 30 gab. - 90 dienas. 30 gab. - 120 dienas 40 gab. - 150 dienas |

2. pielikums

Iepirkuma procedūras nolikumam

“Par tramvaju “Škoda 15T” rezerves daļu piegādi”

identifikācijas Nr. RS/2019/3

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

Identifikācijas Nr.: RS/2019/3

**Pieteikums**

**par piedalīšanos iepirkuma procedūrā**

**“Par tramvaju “Škoda 15T” rezerves daļu piegādi”**

identifikācijas Nr. RS/2019/3”

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3. pielikums

Iepirkuma procedūras nolikumam

“Par tramvaju “Škoda 15T” rezerves daļu piegādi”

identifikācijas Nr. RS/2019/3

**FINANŠU PIEDĀVĀJUMS
IEPIRKUMA PROCEDŪRAI**

##### Par tramvaju “Škoda 15T” rezerves daļu piegādi

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Nr.**  | **Produkcijas nosaukums** | **Detaļas kataloga Nr.1**  | **Orientējošais daudzums** | **Cena par 1 vienību EUR bez PVN** | **Kopējā cena EUR bez PVN** |
| 1 | Vadības dators RRCPU-4/901 (AMIT) | Škoda 82024795 | 2 |   |   |
| 2 | Akumulatoru lādētājs NBT-2412 (Škoda Electric 65002292) | Škoda 82029399 | 4 |   |   |
| 3 | Videokamera ārējā labā A209FD/A (AMIT) | Škoda 82025887 | 3 |   |   |
| 4 | Informatīvais panelis sānu EM GM 2.5TG T15-12-Riga (EM TEST) | Škoda 82024173 | 5 |   |   |
| 5 | Vilces akumulatoru atvienošanas slēdzis E-1073-1233-922-120A-S462 (E-T-A) | Škoda 82029756 | 3 |   |   |
| 6 | Drošinātājs 1000VDC/40A/ PT22 40A (melns) (OES LETOHRAD) | Škoda 82000310 | 10 |   |   |
| 7 | Drošinātājs 1000VDC/16A PT22 16A (pelēks) (OES LETOHRAD) | Škoda 82000306 | 20 |   |   |
| 8 | Varistors B72280 B421 K1 SIOV-B80 K680 (SIEMENS Q69X 4356) | Škoda 82002591 | 6 |   |   |
| 9 | Bremžu uzlika (DAKO-CZ- 243 300) | Škoda 82023482 | 1951 |   |   |
| 10 | Pantogrāfa grafīta plāksne (STEMMANN-TECHNIK 3396) | Škoda 82027295 | 70 |   |   |
| 11 | Vadība un rokturis EC 607150 (Škoda Electric a.s.) | Škoda 82029392 | 3 |   |   |
| 12 | Gaisa filtrs (FAIVELEY 9085204) | Škoda 82027391 | 50 |   |   |
| 13 | Gaisa filtrs 890x538x437 (FAIVELEY 9086921) | Škoda 82027299 | 100 |   |   |

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

4. pielikums

Iepirkuma procedūras nolikumam

“Par tramvaju “Škoda 15T” rezerves daļu piegādi”

identifikācijas Nr. RS/2019/3

Līguma projekts

**Par tramvaju “Škoda 15T” rezerves daļu piegādi**

Rīgā, 2019. gada \_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien.reģ.Nr.40003619950, turpmāk Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar valdes lēmumu, no vienas puses, un **sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “**Par tramvaju “Škoda 15T” rezerves daļu piegādi”** (identifikācijas Nr. RS/2019/3) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem Pasūtītāja uzdevumā apņemas piegādāt **tramvaju “Škoda 15T” rezerves daļas** saskaņā ar Līguma 1. pielikumā ietverto tehnisko specifikāciju un cenu (turpmāk – Prece) un norādītajiem piegādes termiņiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_\_\_\_\_\_\_\_\_\_\_** , neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”.
	2. Preces cenas noteiktas iepirkuma procedūras rezultātā un Līguma darbības laikā tās netiks paaugstinātas. Preces cenas norādītas Līguma 1. pielikumā.
	3. Izpildītājam ir saistošas prasības Preces piegādei, kas ietvertas pretendenta piedāvājumā, kas iesniegts iepirkumu procedūras rezultātā.
	4. Preces cenā ietvertas visas izmaksas, kas saistītas ar Preces vērtību, transportu, nodokļiem un nodevām (izņemot PVN), muitas u.c. ar piegādes līguma izpildi saistītās izmaksas.
	5. Samaksa par Preci tiek veikta 30 (trīsdesmit) darba dienu laikā pēc Preces piegādes, pieņemšanas līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
	6. Pavadzīmēs un rēķinos Izpildītājam ir obligāti jānorāda šī Līguma numurs.
	7. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **PRECES PASŪTĪŠANA, PIEGĀDES UN PIEŅEMŠANAS KĀRTĪBA**

4.1. Piegādātājs piegādā Preci Pasūtītāja pilnvarotās personas pasūtījumā norādītajā vietā Rīgas pilsētā.

4.2. Piegādātājs piegādā Preci ievērojot Līguma 1.pielikumā norādītos piegādes termiņus.

4.3. Pasūtītāja pilnvarotā persona, pieņemot no Piegādātāja Preci, pārbauda to daudzuma un kvalitātes atbilstību Līguma noteikumiem un pavadzīmē- rēķinā norādītajam.

4.4. Konstatējot, ka Preces daudzums neatbilst dokumentiem, ka ir Līguma noteikumiem neatbilstoša kvalitāte vai citāda neatbilstība Līguma noteikumiem, Pasūtītāja pilnvarotā persona par konstatētajiem trūkumiem nekavējoties sastāda reklamācijas aktu un aktu par Preces pieņemšanu glabāšanā un paziņo par to Piegādātājam 5 (piecu) darba dienu laikā.

4.5.Akta par Preces pieņemšanu glabāšanā parakstīšana no Pasūtītāja puses apliecina, ka Prece ir piegādāta tā parakstīšanas datumā.

4.6. Piegādātājam 2 (divu) darba dienu laikā pēc paziņojuma saņemšanas jāatsūta savs pārstāvis vai rakstisks paziņojums un, Puses vienojoties, nosaka Preces pieņemšanas papildnosacījumus.

4.7. Ja Piegādātājs nepilda 4.6.punkta nosacījumus, tiek uzskatīts, ka Piegādātājs piekrīt reklamācijas aktā minētajiem trūkumiem.

4.8. Ja Piegādātājs nepiekrīt Pasūtītāja reklamācijas aktā norādītajiem Preces trūkumiem, Puses var pieaicināt neatkarīgu ekspertu ekspertīzes veikšanai.

4.9. Ja tiek atzīta Preces trūkumu esamība, un Puses vienojas par Preces pieņemšanas papildnosacījumiem, Pasūtītājam ir tiesības izvēlēties starp Preces apmaiņu vai to proporcionālu nocenošanu.

4.10. Pasūtītāja pilnvarotā persona paraksta pavadzīmi tikai pēc reklamācijas aktā minēto trūkumu novēršanas.

4.11. Pasūtītājs ir tiesīgs vienpusēji izbeigt Līgumu, ja atbilstoši Līguma noteikumiem konstatēta Preces kvalitātes neatbilstība.

4.12. Izbeidzot līgumu saskaņā ar 4.11. punktu, Piegādātājam ir pienākums pēc Pasūtītāja pirmā rakstiskā pieprasījuma 30 (trīsdesmit) dienu laikā par saviem līdzekļiem izvest Preci no Pasūtītāja teritorijas.

4.13. Ja pēc Preces uzstādīšanas transportlīdzeklim tiek konstatēts, ka Prece neatbilst vispārējām kvalitātes un garantijas prasībām (pie pareizas ekspluatācijas tā nenodrošina ražotāja noteikto minimālo kalpošanas laiku vai arī garantijas laikā tai tiek atklātas citas kvalitātes neatbilstības), Piegādātājs ne vēlāk kā 20 (divdesmit) dienu laikā bez maksas nodrošina tās nomaiņu pret identisku, kā arī sedz Pasūtītājam visus ar Preču nomaiņu saistītos izdevumus un zaudējumus (evakuācijas pakalpojumi, remonta izmaksas, nekvalitatīvas Preces rezultātā bojāti citi transportlīdzekļa mezgli vai sistēmas utml.).

4.14. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam, lai veiktu tās pārbaudi atbilstībai. Ja oriģinālais Preces ražotājs konstatē Preces neatbilstību, Piegādātājs apmaina Preci pret atbilstošu, bet, ja tas nav iespējams, par saviem līdzekļiem 30 (trīsdesmit) dienu laikā izved Preci no Pasūtītāja teritorijas un atmaksā neatbilstošās Preces samaksu Pasūtītājam.

1. **PRECES KVALITĀTE UN GARANTIJAS**

5.1. Piegādātājai Precei jāatbilst tehniskajai specifikācijai, transportlīdzekļa ražotāja rūpnīcas – izgatavotājas tehniskajiem noteikumiem un kvalitātes standartiem.

5.2. Preces atbilstību jābūt apstiprinājušam transportlīdzekļa ražotājam, piešķirot savu marķējumu (orģinālās rezerves daļas).

5.3. Piegādātājs garantē:

5.3.1. piegādātās Preces atbilstību līguma 5.1.punkta prasībām;

5.3.2. ka piegādātā Prece ir jauna.

5.4. Preces garantijas termiņš ir atbilstošs ražotāja noteiktajam garantijas termiņam, bet ne mazāk kā 12 (divpadsmit) mēneši no Preces uzstādīšanas brīža. Garantija attiecas uz izgatavošanas defektiem, kā arī bojājumiem, kas radušies transportējot preci, bet neattiecas uz preču bojājumiem, kas radušies to nekvalitatīvas montāžas un ekspluatācijas noteikumu neievērošanas rezultātā. Garantijas laikā Pasūtītājs ir tiesīgs pieteikt arī bojājumus, Preces neatbilstības līguma 5.1.punkta prasībām un Piegādātājam tie ir jānovērš, apmainot Preci pret atbilstošu, bet, ja tas nav iespējams, par saviem līdzekļiem 30 (trīsdesmit) dienu laikā izvedot Preci no Pasūtītāja teritorijas un atmaksājot neatbilstošās Preces samaksu Pasūtītājam.

5.5. Garantijas termiņa laikā problēmas un trūkumi jānovērš ar Pasūtītāju saskaņotos termiņos, kuri pēc Pasūtītāja pieprasījuma saņemšanas nedrīkst būt ilgāki par 20 (divdesmit) dienām.

1. **PUŠU TIESĪBAS, PIENĀKUMI UN ATBILDĪBA**

6.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.

6.3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.

6.4. Par Preces piegādes termiņu nokavēšanu Piegādātājs maksā Pasūtītājam līgumsodu 1% apmērā no nepiegādātās Preces vērtības par katru nokavēto dienu.

Preces piegādes termiņa kavējuma laikā tiek ieskaitīts viss laika periods, kas pārsniedz Līguma 1.pielikumā norādīto Preču piegādes termiņu, izņemot laiku, kādā Pasūtītāja pilnvarotā persona pārbauda Preču atbilstību, līdz brīdim, kad Līgumā norādītās Pušu pilnvarotās personas ir abpusēji parakstījušas pavadzīmi par Preču piegādi.

6.5. Ja Piegādātājs Preci nepiegādā ilgāk par 20 (divdesmit) dienām no Līguma 1. pielikumā noteiktā piegādes termiņa vai atsakās no piegādes, Pasūtītājs ir tiesīgs vienpusēji izbeigt līgumu.

6.7. Par piegādātās Preces samaksas termiņu neievērošanu Pasūtītājs maksā Piegādātājam līgumsodu 1 % apmērā no nokavēto maksājumu summas par katru nokavēto dienu.

6.8. Ja Piegādātājs neievēro Līguma 5.5.punktā minēto bojājumu novēršanas termiņu, tas maksā Pasūtītājam līgumsodu 1 % apmērā no nokavēto maksājumu summas par katru nokavēto dienu.

6.9. Pasūtītājam ir tiesības ieturēt līgumsodu no Piegādātājam izmaksājamās summas.

6.10. Visas iemaksātās summas vispirms ieskaitāmas līgumsoda samaksai, par to īpaši nepaziņojot otrai Pusei.

1. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
2. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_@rigassatiksme.lv;
		2. no Piegādātāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, fakss: \_\_\_\_\_\_\_, mob.tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_;
		3. Šīm personām ir tiesības attiecīgi pieteikt un pieņemt Pasūtījumus, parakstīt rēķinus un pavadzīmes, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Piegādātāja informēšanu par darba vides riskiem, Pasūtītājs nozīmē atbildīgo personu - Darba aizsardzības un arodveselības nodaļas vadītāju Ināru Kačkāni, tālr: 67104714, e-pasts: inara.kackane@rigassatiksme.lv.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot E-pasta adreses.
	4. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī apakšpunkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
	5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	6. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	8. Līgums ir saistošs Pušu tiesību un saistību pārņēmējiem.
	9. Pēc līguma parakstīšanas visas iepriekšējās sarunas un sarakste, kas bija līdz līguma parakstīšanai, zaudē spēku.
	10. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	11. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	12. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
	13. Šī Līguma saturs, Līguma pielikumi un visa Līguma ietvaros Pušu iegūtā informācija uzskatāma par konfidenciālu, kuru Puses apņemas neizpaust, uzglabāt ar vislielāko rūpību un aizsargāt atbilstoši normatīvo aktu prasībām.
3. **LĪDZĒJU REKVIZĪTI UN PARAKSTI**

|  |  |
| --- | --- |
| **Izpildītājs:** |  **Pasūtītājs:** |
| SIA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tālr./fakss: \_\_\_\_\_\_\_\_\_\_\_\_\_\_\_\_\_\_\_\_Vien. reģ. Nr. \_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_ | RP SIA „RĪGAS SATIKSME”juridiskā adrese Kleistu iela 28, Rīga LV-1067biroja adrese Vestienas iela 35, Rīga LV-1035Vien. reģ. Nr. 40003619950AS „Citadele Banka”Kods PARXLV22Konts LV56PARX0006048641565 |

\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_/

**TEHNISKĀ SPECIFIKĀCIJA**

 *Tehniskā specifikācija tiks sagatavota, pamatojoties uz iepirkuma procedūras uzaicinājumā un pretendenta piedāvājumā minēto informāciju.*